Pinoy Big Brother: Double Up

Mga Kasambahay

May kabuuang 14 na kasambahay an pumasok sa mga bahay noong unang araw (4 Oktubre 2009), na mayroon pang posibilidad na madagdagan. Sila ay nahahati ayon sa batch kung paano sila ipinakilala at sa kung saan sila tutuloy. Ang mga kambal ay minarkahan ng magkaibang kulay.

Princess

Si Princess Lieza Manzon (Kapanganakan 15 Enero 1987) ay 22 taong gulang na resepsyonista at nagtuturo ng wika mula sa Fukuoka, Japan. Umalis siya sa Pilipinas noong siya ay nasa sekondarya para manirahan kasama ang kanyang ina sa bansang Hapon. Doon niya natuklasan ang isang bagay na nagbigay sa kanya ng dahilan para mamuhay mag-isa. Hindi lamang siya ang babae na maninirahan sa Unang Bahay. Siya ay awtomatikong iminungkahi para sa pagpalayas noong ika-22 na araw para sa kanyang pagsisiwalat nang kanyang boto sa unang gabi ng nominasyon, ngunit nagpasyang siyang boluntaryong lumabas pagkatapos ng ilang oras na paglipas. Siya ay muling nakabalik sa bahay noong ika-105 na araw para maging parte ng `the Resbak Attack team`.

Tom

Si Bartolome Alberto "Tom" Mott (Kapanganakan 1 Oktubre 1987) ay 22 taong gulang na mula sa estado ng Arizona sa Estados Unidos. Siya ay nagmula sa Samar subalit nangibang-bayan at pumunta sa Estados Unidos noong siya ay labindalawang taon gulang kasama ang kanyang ama't ina na bahagi ng US Navy. Pinagtatawanan siya noong lumipat sila dahil hindi siya magaling magsalita ng wikang Ingles. Mahilig siyang gumuhit at nais ipagpatuloy ang karera sa Digital Animation. Saplitan siyang napalabas noong ika-41 na araw at lumabas noong susunod na araw dahil sa kanyang bayolenteng aksiyon na pagsuntok sa pader sa Activity Area. Siya ay muling nakabalik sa bahay noong ika-105 na araw para maging parte ng `the Resbak Attack team` at nagboluntaryong lumabas ng bahay noong ika-107 na araw dahil sa mga maling aksiyon ni Princess.

Delio

Si Delio Dimaculangan (Kapanganakan 16 Enero 1983) ay 26 na taong gulang na tagaluto mula sa Batangas. Kinailangan niyang magtrabaho sa murang edad at hindi na nakatapos ng pag-aaral. Nabuntis niya ang anak ng kanyang amo at hindi na nagawa pang makita ang kanyang anak. Nakapiling niyang muli ang kanyang asawa at anak makalipas ang dalawang taon at ngayon ay determinado na bigyan sila ng magandang buhay. Siya ay napalabas noong ika-35 na araw ngunit siya ay muling nakabalik sa bahay noong ika-105 na araw para maging parte ng `the Resbak Attack team`.

Paul Jake

Si Paul Jake Castillo (Kapanganakan 22 Disyembre 1984) ay 24 na taong gulang na negosyante mula sa Cebu. Siya ay mula sa isang magandang pamilya at nagtayo ng sariling negosyo sa edad na 22 taong gulang. Subalit masasabi niyang mapagpakumbaba siya at kaya niyang makibagay sa kahit anong klase ng tao.

Jason

Si Jason Veron Francisco (Kapanganakan 11 Oktubre 1987) ay 21 taong gulang mula sa Oriental Mindoro. Punong-puno siya ng enerhiya sa pagpasok sa entablado. Kilala sa kanilang bayan bilang nagsisimula ng mga away at ibang kaguluhan, inaamin niya na hindi siya yaogn tipong aatras sa away. Iniidolo niya ang aktor na Robin Padilla, sinabi ni Jason na lagi niyang nakukuha ang kanyang gusto.

Melisa

Si Melisa Cantiveros (Kapanganakan 6 Abril 1988) ay 21 taong gulang na mag-aaral, nagtuturo bilang part-time, at masayahing babae mula sa lungsod ng General Santos. May palayaw na  Inday Kengkay, tinitingnan ni Melisa ang mga bagay sa positibong pananaw kahit pa tinutukso siya ng iba dahil sa kanyang hitsura. Hinahangad ng nagnanais na maging guro na makapagkintal ng kasiyahan sa mga tao kahit saan man siya magtungo.

Yuri

Si Yuri Okawa (Kapanganakan 17 Oktubre 1983) ay 25 taong gulang na mag-aaral ng narsing mula sa bansang Hapon. Si Yuri ay marunong magsalita ng limang wika – Kastila, Portuges, Ingles, Filipino at Hapones na natutunan niya sa paninirahan sa iba't ibang bahagi ng daigdig. Ang kanyang layunin ay ang makatulong sa pagsuporta sa kanyang pamilya as pamamagitan ng pagtatrabaho bilang tagapagsilbi sa bansang Hapon habang nasa bakasyon sa kanyang pag-aaral ng narsing. Siya ay napalabas noong ika-64 na araw ngunit siya ay muling nakabalik sa bahay noong ika-105 na araw para maging parte ng `the Resbak Attack team`.

Carol

Si Carolyn Lim Batay (Kapanganakan 18 Mayo 1987) ay 22 taong gulang na parmasyutiko at guro mula sa Tondo, Manila. Lumaki siya sa isang tradisyonal na Intsik na sambahayan. Inamin niya ito ang nakapigil sa kanya sa pagsasaliksik sa mundo at nagpahayag ng pag-asa na ang pagpasok niya sa loob ng Bahay ni Kuya ay makakatulong na mabago ang kanyang pagtingin sa ibang mga bagay-bagay. Nagtapos ng Industrial Pharmacy sa  Unibersidad ng Pilipinas sa Maynila, at pumasa sa Pharmacist Board Exam ng  PRC noong Hunyo 2008. Siya ay hindi pa nagkaroon ng kasintahan. Siya ay napalabas noong ika-77 na araw.

Mariel

Si Marielle Sorino (Kapanganakan 29 Nobyembre 1988) ay 21 taong gulang na ina mula sa Davao. Inamin niya na nagkaroon siya ng panahon sa kanyang buhay na naging rebelde siya, nag-inom at nagparti dahil sa kanyang di pagkakasundo sa kanyang mga magulang, lalo na sa kanyang. Isang solong ina, sinabi niya na humiwalay na siya mula sa kanyang mga magulang at sinusubukan ang kanyang makakaya para mapalaki ang kanyang anak na lalaki.

Yhel

Si Mirielle "Yhel" Punzalan (Kapanganakan 8 Setyembre 1983) ay 26 na taong gulang na biyuda mula sa Angeles City, Pampanga. Naging ina siya nang siya ay labing-apat na taong gulang at naulila ng kanyang asawa sa dahil sa pagkapatay dito ng isang gang sa edad na 20 taong gulang. Kumukuha siya ng ng inspirasyon mula sa kanyang dalawang anak subalit inamin niya na mahirap ang magpalaki ng anak lalo na nga't hindi siya nakatapos kahit ng sekondarya man lamang. Sapilitan siyang napalabas noong ika-26 na araw.

Double-up na Kasamabahay

Para pagibayuhin pa ang unang batch ng mga kasambahay, dalawang pares ng kambal ang ipinakilala ni Kuya, bilang double-up na kasambahay. Sa double-up na pagpapahayag na ito, isiniwalat din ni kuya sa pares na mayroong dalawang bahay. Binigyan nya din ng unang gawain sa panahong ito, ang pagpapalit ng pagkakakilanlan at bahay sa kanyang senyas, anumang oras sa loob ng linggong ito. Sa sandaling malaman ng ng ibang kasambahay ang kanilang pagiging kambal o kaya ay ang lihim tungkol sa dalawang bahay, agad-agad silang palalayasin sa bahay.

Toffi & Kenny

Sina Oliver Steffan "Toffi" at Oliver Kenneth "Kenny" Santos (Kapanganakan 21 Setyembre 1989) ay 19 na taong gulang na manlalaro ng basketbol mula sa Rizal. Sinasabing sapi sila sa lahat, kasama na ang damit at ang kanilang kalagayan sa pagiging kasali sa pangunahing kupunan ng kanilang kolehiyo. Sinasabing masyado silang magkaparehas na sa kanilang kabataan naloloko nila ang kanilang ina sa kanilang pagkakakilanlan. Ang malaking pagkakaiba ng dalawa ay ang pagiging mas mataas ng 2 pulgada si Kenny sa kanyang kapatid na si Toffi.

JM & JP

Sina John Paul "JP" at John Michael "JM" Lagumbay (Kapanganakan 22 Abril 1980) ay 29 na taong gulang na may pamilya mula sa lungsod ng Quezon. Si JP ay isang flight attendant, samantalang si JM ay isang is bantay sa paaralang panLinggo. Dahil nawalan na sila ng kapatid, si JP ang tumayong ama at asawa. Si JM ay naging charismatic at evangelized sa mga bata. Ang pangunahing pagkakaiba ng pares na ito ay ang pagkakaroon ng isang puyo kanang pisngi ni JM samantalang si JP ay wala ni isa man.

Johan

Si Johan Morielle Santos (Kapanganakan 1 Hunyo 1987) ay 22 taong gulang na working student mula sa Lungsod ng Quezon. Dahil wala silang sariling bahay kinailangan ni Johan na magdobleng kayod dahil siya ang tanging inaasahan ng kanyang pamilya, kaya naman malimit na nasa trabaho lamang siya. Marami na rin ang nag-alok sa kanya ng mga indecent proposal dahil na rin sa kanyang hitsura subalit agad-agad naman niya itong tinatanggihan. Una siyang nakilala ng mga tao bilang kalahok sa ikatlong edisyon nang Starstruck.

Cathy

Si Catherine Remperas (Kapanganakan 8 Oktubre 1987) ay 22 taong gulang na nars mula sa Bohol. Dahil iniwan ng kanilang mga magulang, si Cathy ay pinalaki ng kanyang mga ate at kuya dahil siya ang bunso. Siya lamang ang nakatapos ng kolehiyo. Katatapos lamang niyang pumasa sa board ng mga nars. Siya ay dapat napalabas noong ika-105 na araw ngunit siya ay inilipat ni Kuya sa papunta sa kabilang bahay para maging parte ng `the Resbak Attack team`.

Steve

Si Steve "Tibo" Jumalon (Kapanganakan 31 Disyembre 1975) ay 33 taong gulang na ama ng tatlong anak mula sa Cagayan de Oro. Nanggaling siya sa pamilya ng limang magkakapatid na may 4 na iba't-ibang ama sa isang ina. Maliit pa lang siya nang lumuwas papunta sa Maynila ang kanyang pamilya para tumakas sa isang sindikato. Lumaking masigasig at matatag na indibidwal nahirang siyang bilang kampeyon sa shooting.

Hermes

Si Hermes Eugene Bautista (Kapanganakan 7 Pebrero 1986) ay 23 taong gulang na Pilipinong ipinanganak sa Estados Unidos. Lumaki siya sa Pampanga. Ikinalungkot niya at ikinadismaya ang panahon na kailangan na nilang umalis papunta sa San Diego, California. Dahilan sa hindi siya sanay sa bagong komunidad nagrebelde siya sa pamamagitan ng pagpapahaba ng buhok nang hindi nangailangan nang paninigarilyo at paggamit ng bawal na gamot.

Patria

Si Riza Mae Patria (Kapanganakan 23 Setyembre 1986), kilala sa palabas sa kanyang apelyido, ay 23 taong gulang na medical representative at masayahing babae mula sa Lazi, Siquijor. Nagtapos siya ng kolehiyo sa Foundation University sa Lungsod ng Dumaguete. Palagi siyang sumasali sa mga kompetisyon kasama na ang pagandahan pati na ang simpleng kainan ng pizza. Ninanais niyang matulungan ang kanyang pamilya. Katulad ni Carolyn, kailanman ay hindi pa rin siya nagkaroon ng katipan. Siya ay napalabas noong ika-49 na araw.

Kath

Si Kathleen Lopeña-Ortega (Kapanganakan 21 Mayo 1985) ay 24 na taong gulang na Pilipino na ipinanganak at lumaki sa Espanya. May asawa na siya at may isang anak. Nagseselos siya ng todo dahil ang kanyang asawa na si Jimson ay nagkaroon ng kalaguyo ng bumalik ito sa Pilipinas.

Jimson

Si Jimson Ortega (Kapanganakan 11 Nobyembre 1983) a 25 taong gulang na Pilipino na nagmula sa isang magandang pamilya. Pumunta siya sa Espanya para subukan ang kanyang swerte at doon niya nakilala si Kath at nahulog agad sa unang tingin pa lamang. Di naglaon ay nagpakasal sila at nagkaroon ng isang anak. Si Jimson ang taong bahay dahil hindi siya makahanap ng trabaho sa Espanya. Ang kanyang pagkakaroon ng kalaguyo ang muntik nang magbunsod ng paghihiwalay nila ni Kath. Siya ay napalabas noong ika-21 na araw.

Rob

Si Robert "Rob" Stumvoll (Kapanganakan 25 Hunyo 1985) ay 24 na taong gulang na kalahating Pilipino kalahating Austriano na sundalo na ipinanganak at lumaki sa Austria, pero magaling pa ring managalog. Dahil gwapong tunay maraming babae ang nagkakagusto sa kanya. subalit sa pagkakabigo niya ng dalawang beses, hindi na siya nagkaroon pa ulit ng seryosong relasyon. Di naglaon ay pumasok siya sa pagsusundalo para madisiplina ang kanyang sarili. Siya ay napalabas noong ika-56 na araw ngunit siya ay muling nakabalik sa bahay noong ika-105 na araw para maging parte ng `the Resbak Attack team`.

Patrick

Si Patrick Villanueva (Kapanganakan 14 Setyembre 1977) ay 32 taong gulang na bangkero mula sa Baguio. Nagtapos siya sa Baguio at doon na rin natagpuan ang babaeng kanyang pinakasalan. Muntikan nang masira ang kanilang kasal nang minsang matukso siyang makipagrelasyon pa sa iba. Siya ay napalabas noong ika-84 na araw ngunit siya ay muling nakabalik sa bahay noong ika-105 na araw para maging parte ng `the Resbak Attack team`.

Rica

Si Rica Paras, ipinanganak bilang Richard Paras, (Kapanganakan 8 Nobyembre 1982) ay 26 na taong gulang na guro ng Sipnayan mula Sta. Barbara, Iloilo. Maraming beses na siyang kinutya dahil sa kanyang katatayuan sekswal. Kahit na hindi tanggap ng kanyang ama ang kanyang napiling buhay, ipinagmamalaki ni Rica ang kanyang sekswalidad. Nagtapos siya sa Mataas na Paaralang Pang-agham ng Pilipinas - Kampus ng Kanlurang Bisaya at sa Pamantasang Ateneo de Manila. Siya ay napalabas noong ika-91 na araw ngunit siya ay muling nakabalik sa bahay noong ika-105 na araw para maging parte ng `the Resbak Attack team`.

Sam

Si Samuelle "Sam" Pinto (Kapanganakan 11 Disyembre 1989) ay isang 19-taong-gulang na estudyante ng fashion design at isang modelo mula sa Paranaque. Siya ay binansagang ipinanganak sa isang mayamang kapaligiran ngunit siya ay nakatira kasama ang kanyang ina mula ng mag hiwalay ang kanyang mga magulang. Nakikita siya sa mundo ng mga fashionista simula noong sampung 10-taong-gulang pa lamang, lumalabas sa ilang TV commercials. Siya ay napalabas noong Ika-98 na araw.

Rocky

Si Alvin Kirby "Rocky" Salumbides (Kapanganakan 30 Agosto 1980) ay isang 29-taong-gulang na modelo mula sa Cavite. Bilang tagapagtaguyod ng kanyang pamilya pinasok ni Rocky ang iba't-ibang trabaho tulad nang pagtitinda ng balut at manggagawa sa konstraksiyon para pandagdag sa kanyang pagmomodelo. Dahil sa kanyang relasyon sa kanyang kasintahan, iminungkahi niya na siya ay magboboluntaryong lalabas sa bahay noong ika-67 na araw.

Kronolohiya ng Importanteng pangyayari

Nasa ibaba ang isang kronolohiya ng mga pangyayari, hindi kabilang ang mga nominasyon at gabi ng pagpapalayas. Ang bahaging ito rin ang talaan ng mga kusang-loob at pansamantalang paglabas, pagpasok ng mga bisita, mga bagong kasambahay, at iba pang mga pangyayari na apektado ang buhay ng mga kasambahay sa loob ng bahay. 4 Oktubre 2009 ang itinuturing na Unang Araw.

Season-Long Task

Noong Araw 37 (9 Nobyembre 2009), inanunsyo na para sa gawaing pang-buong edisyon, kailangan nilang gumawa ng vermicomposting. Sa loob ng isang buwan, isang lalagyan na may lamang mga uod, lupa at  and feces ng kuneho ang kailangan nilang lagyan ng mga natirang nabubulok na basura at tubig. Sa pagtatapos ng gawain, ang mga feces ng uod ay maaaring gamitin bilang pataba. Ginawa ito bilang bahagi ng pagbibigay diin sa kaalaman sa kapaligiran.